జివి వెన్నెల

గుమ్మడి వి. వెన్నెల (జననం 1979) తెలంగాణ రాష్ట్రం, సికింద్రాబాద్‌కు చెందిన రాజకీయ నాయకురాలు. వెన్నెల గద్దర్‌గా ప్రసిద్ధి చెందిన ప్రఖ్యాత గాయకుడు  కవి గుమ్మడి విట్టల్ రావు కుమార్తె.    
వెన్నెలను 2025 జూన్ 30న తెలంగాణ భాషా సాంస్కృతిక శాఖ సలహాదారుల కమిటీ సభ్యురాలిగా నియమిస్తూ రాష్ట్ర ప్రభుత్వం ఉత్తర్వులు జారీ చేసింది.  

 బాల్యం, విద్యాభ్యాసం 

వెన్నెల గద్దర్, విమల దంపతులకు జన్మించారు. వెన్నెలకు సూర్యం అనే సోదరుడు ఉన్నాడు.  వెన్నెలకు ఇద్దరు పిల్లలు సంతానం. వెన్నెల ఉస్మానియా యూనివర్సిటీలో గ్రాడ్యుయేట్‌ పూర్తి చేసింది. వెన్నెల సికింద్రాబాద్‌లోని అల్వాల్ పరిసరాల్లో తన తండ్రి ప్రారంభించిన మహాబోధి విద్యాలయ అనే పాఠశాలను నడుపుతోంది.  ఆమె 18 సంవత్సరాలుగా విద్యార్థులకు బోధిస్తూ, గత 10 సంవత్సరాలుగా  పేద పిల్లలకు ఉచిత విద్యను అందించడంలో పేరుగాంచిన ఈ పాఠశాలను వెన్నెల నడుపుతుంది.   వెన్నెల దళిత నాయకురాలు. 

 రాజకీయ జీవితం 

వెన్నెల తన తండ్రి గద్దర్ మరణం తర్వాత 2023లో రాజకీయాల్లోకి వచ్చారు. రాజకీయాల్లోకి వచ్చిన వెన్నెల తర్వాత  కాంగ్రెస్ అగ్రనేతల ఆహ్వానం మేరకు కాంగ్రెస్‌ పార్టీలోకి చేరారు.  వెన్నెల  2023 తెలంగాణ శాసనసభ ఎన్నికలలో సికింద్రాబాద్ కంటోన్మెంట్ నియోజకవర్గం నుండి కాంగ్రెస్ అభ్యర్థిగా  పోటీ చేసి బీఆర్ఎస్ అభ్యర్థి లాస్య నందిత చేతిలో ఓడిపోయారు. ప్రస్తుతం ఆమె, తన స్కూల్ బాధ్యతలను చూసుకుంటుంది.    

డాక్టర్‌ గుమ్మడి.వి.వెన్నెలను 2024 నవంబర్ 16న తెలంగాణ సాంస్కృతిక సారథి చైర్‌పర్సన్‌గా నియమిస్తూ యువజన సర్వీసులు, పర్యాటక, సాంస్కృతిక శాఖ ఉత్తర్వులు జారీ చేయగా, నవంబర్ 25న భాద్యతలు చేపట్టింది.

 మూలాలు 

వర్గం:1979 జననాలు
వర్గం:భారత జాతీయ కాంగ్రెస్ నాయకులు